SET Sideway Upจับตาประชุม ECB 8 ธ.ค.
Technical Weekly : by Capital Nomura Securities (Thailand) 
4 ธ.ค. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่าWeekly outlook : Sideway Up ต้าน 1514/1522 จุดรับ 1493/1484 จุด ทิศทางการลงทุนในสัปดาห์นี้ คาดตลาดแกว่งตัวขึ้นจากความคาดหวังเชิงบวกต่อการประชุม ECB วันที่ 8 ธ.ค.นี้ ซึ่ง Nomura คาดคงอัตราดอกเบี้ยที่ระดับเดิมแต่ให้โอกาสที่จะขยายระยะเวลาในการเข้าซื้อสินทรัพย์เพิ่มเติมอีก 6 เดือน (ขยายไปจนถึงเดือนก.ย.60) เนื่องจากมองว่า Core Inflation ยังไม่ฟื้นตัวผสานกับความเสี่ยงในแถบยูโรโซนยังคงมีอยู่
ดังนั้นECB จึงต้องพึ่งพามาตรการผ่อนคลายต่อไปโดยแนวโน้มการใช้นโยบายดอกเบี้ยต่ำผสานกับเศรษฐกิจ DM ที่ฟื้นตัวช้านี้ถือเป็นปัจจัยกระตุ้น Fund Flow ให้ไหลเข้าสู่เอเชียได้
นอกจากนี้ภาาพรวมตลาดสินทรัพย์เสี่ยงยังคงมี Upside Risk เพิ่มเติมจากการประชุม OPEC &amp; Non-OPEC 9 ธ.ค.นี้ที่คาดจะช่วยสร้างเสถียรภาพราคาน้ำมันดิบโลกเพิ่มเติมหลังจากในช่วงสัปดาห์ที่ผ่านมา (30 พ.ย.) OPEC ได้บรรลุข้อตกลงในการปรับลดกำลังการผลิตของกลุ่มลง 1.2 ล้านบาร์เรลสู่ระดับ 32.5 ล้านบาร์เรลต่อวันแล้วถือเป็นภาพบวกต่อราคาน้ำมันดิบโลกและราคาหุ้นกลุ่มปิโตรเลียมขั้นต้นฟื้นตัวได้ต่อเนื่อง
โดยภาพระยะกลางเราคาดราคาน้ำมันดิบโลกในปี60 จะแกว่ง Sideway Up ขึ้นสู่ระดับ 60-70 เหรียญต่อบาร์เรลได้สำหรับปัจจัยในประเทศที่น่าติดตามเพิ่มเติมในสัปดาห์นี้
แนะจับตามาตรการกระตุ้นเศรษฐกิจในช่วงโค้งสุดท้ายของปีเช่น“ช็อปช่วยชาติ” ซึ่งคาดกระทรวงการคลังมีโอกาสนำเสนอเข้าครม.สัปดาห์นี้ โดยมีแนวโน้มที่จะปรับยอดวงเงินการซื้อและระยะเวลาการซื้อเพิ่มขึ้นจากปีก่อนอีกด้วยคาดจะเป็นปัจจัยที่ช่วยกระตุ้นการใช้จ่ายในช่วงปลายปีฟื้นตัวเด่นหนุน GDP ไทยสามารถขยายตัวได้ตามเป้าหมายที่ได้วางไว้
คลิกเพื่อดูรายละเอียด…